text: [{"text_idx": "#000003", "text": "Jisse unki ronak kho jati hai aur wo kathor aur khurdure dikhne lagte hai. Aur sabse jyada iss samasya ka samna aapko sardiyo mai karna padta hai. Jis tarah hum Face Care karte hai usi prakar hatho ki dekhbhal karna bhi bahut jaruri hai."}, {"text_idx": "#000004", "text": "Kyonki komal sundar hath na sirf aapko accha dikhne mai madad karte hai balki aapke sambandho ko sthapit karne mai bhi mahatvapurn bhumika nibhate hai. Aaj hum aapko hatho ki dekhbhal karne ke tarike bata rahe hai. Aaiye jante hai Hand Care Tips."}, {"text_idx": "#000006", "text": "Scrub karne se aapke hatho par jami gandgai puri tarah saaf ho jayegi.\nChhote se pyale mai shakkar mai thoda sa nimbu ka ras milaye aur hatho par usse scurb kar le.\nNimbu aapke hatho se kalapan hata deta hai aur shakkar hatho ki mrit koshikao ko hata deti hai.\nIske atirikt aur bhi kai ghar par banaye gaye scrub aap try kar sakte hai."}, {"text_idx": "#000007", "text": "Din mai karib 3 se 4 bar hatho par moisturizer lagaye.\nAgar aapko din mai 3-4 bar se adhik hatho ko dhona padta hai to acchi hatho ki cream ka istemal kare.\nThand ke dino mai hath bahut jaldi rukhe ho jate hai isliye jab bhi hatho ko dhoye moisturizer jarur lagaye. Isse Dry Hands se nijat milti hai.\nHatho ko nami dene ke liye ek acche moisturizer ka istemal kare jo jaldi se aapki twacha mai samakar nami paradan kare."}, {"text_idx": "#000008", "text": "Hand Beauty Tips ke liye malish kare. Malish ki shuruwat hatho ki ungliyo se kare.\nAap chahe to badam ya nariyal ke tel se bhi hatho ki acche se malish kar sakte hai.\nHatho ki malish karne par rakt sanchar badta hai jisse hatho mai chamak bani rehti hai.\nJab bhi aap hatho par lotion ya moisturizer lagate hai usse thodi der tak hatho par malish kare."}, {"text_idx": "#000011", "text": "Aapke hatho ki skin care ke liye jab bhi aap dhup se nikalte hai to sunscreen lagakar nikle.\nBahar jate samay aapke purse mai sunscreen jarur rakhe. Aap chahe to moisturizer yukt SPF 15 ya isse jyada SPF wala sunscreen istemal kar sakti hai"}, {"text_idx": "#000015", "text": "Lep banane ke liye chandan powder aur usme dudh tatha gulabjal ko acche se milaye tatha iss mishran ko hatho par acche se laga le."}, {"text_idx": "#000016", "text": "Is lep ko karib aadhe ghante tak rakhe aur thande pani se aapke hatho ko dho le.\nChandan se bana lep aapke hatho ka kalapan dur karne mai sahayak hota hai.\nIske alawa yeh hatho ko mulayam aur sundar banane mai bhi madad karta hai."}, {"text_idx": "#000017", "text": "Yadi aapke nakhun acche nahi honge aur unhe sahi aakar nahi diya hoga to aapke hath adhure adhure lagenge isliye Nail Care bhi bahut jaruri hai."}, {"text_idx": "#000018", "text": "Nahane jane se pehle nakhuno par tel se malish karle aur cotton ki sahayta se nakhuno ko saaf kare.\nNakhuno ko sahi aakar mai nail cutter ki madad se kaate.\nAap chahe to nakhuno par nail polish laga sakti hai isse aapke nakhun aur hath jyada sundar dikhenge."}, {"text_idx": "#000019", "text": "Uppar aapne jana Hand Care Tips: Uprokt bataye gaye upayo se aap sundar hath pa sakte hai. Aur inn sare upay ko aap ghar par hi kar sakte hai, yeh kaafi aasan hai."}, {"text_idx": "#000024", "text": "Makeup Tips in Hindi \u2013 \u092e\u093f\u0928\u091f\u094b\u0902 \u092e\u0947\u0902 \u0916\u0942\u092c\u0938\u0942\u0930\u0924\u0940 \u092a\u093e\u092f\u0947 \u092f\u0947 \u092e\u0947\u0915\u0905\u092a \u091f\u093f\u092a\u094d\u0938 \u091c\u0930\u0942\u0930 \u0905\u092a\u0928\u093e\u092f\u0947"}]